ห้องปฏิบัติการกลาง (ประเทศไทย)

บริษัท ห้องปฏิบัติการกลาง (ประเทศไทย) จำกัด เป็นหน่วยงานตรวจสอบและรับรองมาตรฐานสินค้าเกษตรและอาหาร จัดตั้งขึ้นตามนโยบายของกระทรวงเกษตรและสหกรณ์ จัดตั้งขึ้นเมื่อวันที่ 17 มิถุนายน พ.ศ. 2546 ในชื่อ บริษัท ห้องปฏิบัติการกลางตรวจสอบผลิตภัณฑ์เกษตรและอาหาร จำกัด 

** ประวัติ**
จากนโยบายของรัฐบาลที่ต้องการให้ประเทศไทยเป็นครัวของโลก ประกอบกับในปี พ.ศ. 2547 โดยดำริของนายกรัฐมนตรีไทยที่กำหนดให้เป็นปีแห่งความปลอดภัยทางอาหาร (Food Safety Year) ซึ่งกำหนดว่ากระบวนการในการตรวจสอบมาตรฐานและรับรองคุณภาพสินค้าเกษตรและอาหารที่ส่งออกและ/หรือนำเข้ามาสู้ประเทศไทยจะต้องมีคุณภาพและมาตรฐานเป็นไปตามหลักสากล และเป็นการเสริมสร้างความเข้มแข็งให้กับระบบการผลิตทางการเกษตรของประเทศไทยให้มีศักยภาพทั้งด้านปริมาณและคุณภาพของสินค้าให้เป็นที่ไว้วางใจของผู้บริโภคและผู้ผลิต และมีความคล่องตัวในการปฏิบัติงาน สามารถดำเนินการและพัฒนาองค์กรของตนเองให้เป็นองค์กรสำคัญในกระบวนการตรวจสอบรับรองมาตรฐานสินค้าเกษตรและอาหารได้เป็นอย่างดี
กระทรวงเกษตรและสหกรณ์จึงได้กำหนดมาตรฐานในการเสริมสร้างความเข็มแข้งด้านการตรวจสอบมาตรฐานสินค้าเกษตรและอาหาร ดังนี้
#  สร้างความเข็มแข็งให้กับองค์กรตรวจสอบมาตรฐานสินค้าเกษตรและอาหาร
#  นำระบบการบริหารจัดการที่มุ่งผลสัมฤทธิ์และระบบการประเมินผลที่มีประสิทธิภาพมาใช้ในการดำเนินการ
#  ใช้กฎระเบียบของภาครัฐที่มีอยู่ในการอำนวยความสะดวกต่อการตรวจสอบรับรองสินค้าเกษตรและอาหาร
ประกอบกับในปี 2545 กลุ่มประเทศสหภาพยุโรปได้ออกประกาศ Zero tolerance สำหรับสาร Nitrofuran และ Chloramphenical โดยประกาศไม่ให้มีสารดังกล่าวตกค้างในกุ้ง ไก่ และเนื้อสัตว์ จึงมีผลทำให้ผู้ประกอบการส่งออกได้รับผลกระทบและเกิดความเสียหายทางเศรษฐกิจหลายหมื่นล้านบาท ซึ่งขณะนั้นประเทศไทยยังไม่มีห้องปฏิบัติการตรวจสอบและรับรองมาตรฐานสินค้าเกษตร เพื่อรับรองการบริการที่มีปริมาณความต้องการที่เพิ่มขึ้นทั้งในปัจจุบันและในอนาคต ทำให้เอกชนหลายรายต้องพึ่งพาการตรวจสอบและรับรองมาตรฐานคุณภาพสินค้าเกษตรจากต่างประเทศซึ่งมีค่าใช้จ่ายในการดำเนินงานสูงมาก
จากนโยบายและเหตุผลดังกล่าว กระทรวงเกษตรและสหกรณ์พิจารณาแล้วเห็นว่าความจำเป็นที่จะต้องจัดตั้งห้องปฏิบัติการของประเทศไทย เพื่อเป็นองค์กรกลางที่จะดำเนินการตรวจสอบและรับรองมาตรฐานสินค้าเกษตรและอาหาร โดยได้เสนอให้คณะรัฐมนตรีพิจารณาจัดตั้ง บริษัท ห้องปฏิบัติการกลาง (ประเทศไทย) จำกัด เพื่อเป็นหน่วยงานกลางสำหรับการตรวจสอบและรับรองมาตรฐานสินค้าเกษตรและอาหารทั้งการนำเข้าและส่งออก
ต่อมาเมื่อวันที่ 17 มิถุนายน 2546 คณะรัฐมนตรีมีมติเห็นชอบตามที่กระทรวงเกษตรและสหกรณ์เสนอให้ตั้ง บริษัท ห้องปฏิบัติการกลางตรวจสอบผลิตภัณฑ์เกษตรและอาหาร จำกัด (Laborary Center for Food and Agricultural Product Co.,Ltd : LCFA) เพื่อเป็นหน่วยงานกลางสำหรับการตรวจสอบและรองรองมาตรฐานสินค้าเกษตรและอาหารทั้งนำเข้าและส่งออก โดย
#  รัฐสนับสนุนงบประมาณจำนวน 250 ล้านบาทเป็นทุนในการจัดตั้งบริษัท โดยขอใช้งบประมาณจากงบปรับโครงสร้างเพื่อเพิ่มขีดความสามารถในการแข่งขัน หรือจากงบกลาง และให้เงินยืมปลอดดอกเบี้ยอีก 1,700 ล้านบาท สนับสนุนการปรับปรุงอาคารสถานที่ และค่าเครื่องมืออุปกรณ์วิทยาศาสตร์
#  ดำเนินงานในลักษณะเป็นบริษัทจำกัด โดยรัฐบาลถือหุ้น 100% โดยแยกเป็นกระทรวงการคลังถือหุ้นในสัดส่วนร้อยละ 49 และสำนักงานส่งเสริมวิสาหกิจขนาดกลางและขนาดย่อมถือหุ้นในสัดส่วนร้อยละ 51
#  กำหนดเป้าหมายการตรวจสอบและรับรองสินค้าเกษตรและอาหาร โดยให้ดำเนินการให้บริการด้านการตรวจสอบวิเคราะห์คุณภาพสินค้า วินิจฉัย และรับรองสินค้าเกษตร และคาดว่าสินค้าเกษตรและอาหารที่ส่งออกและนำเข้ามีการตรวจสอบตามมาตรฐานอย่างสม่ำเสมอเป็นเอกภาพ รวดเร็ว และเพียงพอตามความต้องการ
#  กำหนดให้บริษัทฯ มีวัตถุประสงค์ 3 ข้อ คือ
##  เพื่อบริการตรวจสอบวิเคราะห์สินค้าเกษตร และอาหารทั้งนำเข้าและส่งออก เน้นให้บริการแก่ภาคธุรกิจ ด้วยความเชื่อมั่นในการตรวจสอบและรับรองและสามารถให้บริการได้อย่างรวดเร็ว
##  เพื่อพัฒนามาตรฐานอ้างอิง (Reference Standard Material) สำหรับการยืนยันความถูกต้องแม่นยำในการตรวจวิเคราะห์
##  สร้างความมั่นใจในสินค้าเกษตรและอาหารของประเทศไทนทั้งทางด้านมาตรฐานและความปลอดภัย
บริษัทฯ ได้จดทะเบียนตามประมวลกฎหมายแพ่งและพาณิชย์เป็นนิติบุคคลประเภทบริษัทจำกัด 
เมื่อวันที่ 15 สิงหาคม 2546 ทะเบียนเลขที่ 0105546096453 ชื่อ บริษัท ห้องปฏิบัติการกลางตรวจสอบผลิตภัณฑ์เกษตรและอาหาร จำกัด ภายหลังบริษัทได้มีการขยายขอบเขตการให้บริการนอกเหนือจากด้านเกษตรและอาหาร จึงได้ทำการเปลี่ยนชื่อบริษัทให้เหมาะสมกันธุรกิจที่ขยายตัวขึ้น โดยเปลี่ยนชื่อเป็น บริษัท ห้องปฏิบัติการกลาง (ประเทศไทย) จำกัด เมื่อวันที่ 20 ธันวาคม 2550 โดยให้คณะกรรมการประกอบด้วยกรรมการจำนวน 11 คน ตามข้อบังคับของบริษัท ทุนจดทะเบียน 250,000,000 บาท มีผู้ถือหุ้นดังนี้
#สำนักงานส่งเสริมวิสาหกิจขนาดกลางและขนาดย่อม 12,750,000 หุ้น
#กระทรวงการคลัง 12,249,999 หุ้น
#นางสาววรรณพร  อนันตพงศ์ 1 หุ้น
ดำเนินงานในลักษณะเป็นบริษัทจำกัด โดยรัฐถือหุ้นเต็ม 100% โดยแยกเป็นกระทรวงการคลังถือหุ้นในสัดส่วน ร้อยละ 49 และ สำนักงานส่งเสริมวิสาหกิจขนาดกลางและขนาดย่อม ถือหุ้นในสัดส่วนร้อยละ 51
บริษัท ห้องปฏิบัติการกลาง (ประเทศไทย) จำกัด จัดตั้งขึ้นตามมติคณะรัฐมนตรี โดยมีเป้าหมายเพื่อสร้างความเข้มแข็งและตอบสนองความต้องการของประเทศเกี่ยวกับคุณภาพสินค้าเกษตรและอาหาร ที่สำคัญคือ ขยายและเพิ่มขีดความสามารถในการตรวจสอบสินค้าเกษตรอาหาร พร้อมทั้งเพิ่มขีดความสามารถของประเทศในด้านวิทยาศาสตร์ เทคโนโลยีที่เกี่ยวกับความปลอดภัยของอาหาร โดยมีวัตุประสงค์หลักเพื่อบริการตรวจสอบวิเคราะห์สินค้าเกษตรและอาหารทั้งนำเข้าและส่งออกให้ได้มาตรฐานและคุณภาพระดับสากล ซึ่งปัจจุบันบริษัทฯ ได้ให้บริการ 5 ด้านเพื่อตอบสนองความต้องการด้านคุณภาพ ดังนี้
#  บริการทดสอบทางห้องปฏิบัติการ (Laboratory Testing Services)
#  บริการสอบเทียบเครื่องมือ (Calibration Laboratory Services)
#  บริการที่ปรึกษาระบบประกันคุณภาพ (Quality System Consultation Services)
#  บริการฝึกอบรมด้านห้องปฏิบัติการ (Training in Technical and Quality System for Laboratory Services)
#  บริการตรวจสอบและรับรองคุณภาพอากาศภายในอาคาร (Indoor Air Quality Services)

**บันทึกข้อตกลง**
บริษัท ได้มีการลงนามบันทึกข้อตกลงร่วมกับหน่วยงานภายใต้สังกัดกระทรวงเกษตรและสหกรณ์ ได้แก่ กรมประมง กรมวิชาการเกษตร กรมปศุสัตว์ และสำนักมาตรฐานสินค้าเกษตรและอาหารแห่งชาติ และได้รับมอบหมายจาหน่วยงานภายใต้สังกัดกระทรวงเกษตรและสหกรณ์ ให้ช่วยดำเนินการโครงการต่างๆ ที่เกี่ยวกับมาตรฐานสินค้าเกษตรและอาหาร รวมถึงหน่วยงานราชการ/รัฐวิสาหกิจ/องค์การของรัฐ ที่บริษัท ห้องปฏิบัติการกลาง (ประเทศไทย) จำกัด ให้บริการ ดังนี้-  กระทรวงเกษตรและสหกรณ์-  กรมวิชาการเกษตร-  กรมประมง-  กรมปศุสัตว์-  กรมการข้าว-  สำนักมาตรฐานสินค้าเกษตรและอาหารแห่งชาติ-  กรมส่งเสริมสหกรณ์-  กรมพัฒนาที่ดิน-  กระทรวงทรัพยากรธรรมชาติและสิ่งแวดล้อม-  กรมป่าไม้-  กรมทรัพยากรน้ำบาดาล-  กรมควบคุมมลพิษ-  กรมส่งเสริมคุณภาพสิ่งแวดล้อม-  กระทรวงสาธารณสุข-  สำนักงานคณะกรรมการอาหารและยา-  กรมวิทยาศาสตร์การแพทย์-  ศูนย์วิทยาศาสตร์การแพทย์-  สำนักอนามัย กรุงเทพมหานคร-  โรงพยาบาลรัฐและเอกชน-  กระทรวงอุตสาหกรรม-  สำนักงานมาตรฐานผลิตภัณฑ์อุตสาหกรรม-  กระทรวงมหาดไทย-  เทศบาลตำบลเกาะสมุย-  เทศบาลเมืองฉะเชิงเทรา-  เทศบาลตำบลช้างเผือก-  เทศบาลนครสมุทรสาคร-  ศาลาว่าการเมืองพัทยา (กองช่างสุขาภิบาล)-  องค์การบริหารส่วนจังหวัด-  สำนักงานป้องกันและบรรเทาสาธารณะภัย-  กรมโยธาธิการและผังเมือง-  สถาบันการศึกษา-  สถาบันวิจัยวิทยาศาสตร์และเทคโนโลยีแห่งประเทศไทย-  มหาวิทยาลัยธรรมศาสตร์-  จุฬาลงกรณ์มหาวิทยาลัย-  มหาวิทยาลัยเกษตรศาสตร์-  มหาวิทยาลัยมหิดล-  สถาบันเทคโนโลยีพระจอมเกล้าเจ้าคุณทหารลาดกระบัง-  มหาวิทยาลัยเทคโนโลยีพระจอมเกล้าธนบุรี-  มหาวิทยาลัยสงขลานครินทร์-  มหาวิทยาลัยบูรพา-  มหาวิทยาลัยเชียงใหม่-  มหาวิทยาลัยแม่โจ้-  มหาวิทยาลัยขอนแก่น-  มหาวิทยาลัยนเรศวร-  มหาวิทยาลัยแม่ฟ้าหลวง-  มหาวิทยาลัยราชภัฏพระนคร-  มหาวิทยาลัยเทคโนโลยีราชมงคลล้านนา-  มหาวิทยาลัยรังสิต-  มหาวิทยาลัยราชภัฏบ้านสมเด็จเจ้าพระยา-  มหาวิทยาลัยเทคโนโลยีราชมงคลสุวรรณภูมิ ศูนย์หันตรา-  มหาวิทยาลัยเทคโนโลยีราชมงคลอีสาน-  มหาวิทยาลัยเทคโนโลยีแห่งเอเชีย-  มหาวิทยาลัยราชภัฏเลย-  มหาวิทยาลัยราชภัฏนครปฐม-  มหาวิทยาลัยแม่โจ้-แพร่ เฉลิมพระเกียรติ-  มหาวิทยาลัยราชภัฏเชียงราย-  มหาวิทยาลัยราชภัฏนครสวรรค์-  มหาวิทยาลัยเทคโนโลยีสุรนารี-  มหาวิทยาลัยมหาสารคาม-  มหาวิทยาลัยวลัยลักษณ์-  บริษัทและหน่วยงานอื่นๆ -  การไฟฟ้าฝ่ายผลิต-  สำนักงานประปา-  การบินไทย จำกัด (มหาชน)-   M. Water Co.,Ltd -   บีเจที วอเตอร์ จำกัด date=2009-02-20 -   องค์การส่งเสริมกิจการโคนมแห่งประเทศไทย date=2010-09-27 -  สำนักงานสาธารณสุขจังหวัด-  โฮปเวลล์ อินเตอร์เนชั่นเนล จำกัด-   ศูนย์เทคโนโลยีโลหะและวัสดุแห่งชาติ-  ประปาปทุมธานี จำกัด-   สถาบันหม่อนไหมแห่งชาติเฉลิมพระเกียรติ date=2007-11-14 -  ศูนย์เทคโนโลยีอิเล็กทรอนิกส์และคอมพิวเตอร์แห่งชาติ-  สวนสัตว์เชียงใหม่-   ศูนย์ศึกษาการพัฒนาเขาหินซ้อนอันเนื่องมาจากพระราชดำริ date=2010-12-05 -  โรงคัดบรรจุ มูลนิธิโครงการหลวง-   สถาบันวิจัยและพัฒนาพื้นที่สูง (องค์การมหาชน)

**เครื่องมือที่ใช้ทดสอบทางห้องปฏิบัติการ**
# LC-MS/MS			     12 units
#  LC-MS			     12 units
# LC/DAD/ULV/RI 			     34 units
#  GC/MS			     12 units
# GC/FID/EDC/FPD/NPD			     34 units
# ICP/OES/MS			     13 units
# UV spectrophotometer/DAD/UV-Vis			     12 units
# Nitrogen/Carbon/Sulfur analyzer			     1  units
# RT-PCR/DNA sequencer			     1  units
#  เครื่องมือวิเคราะห์ทางด้านชีวภาพ
#  เครื่องมือวิเคราะห์ทางด้านกายภาพ
#  เครื่องมือวิเคราะห์แบบรวดเร็วต่าง ๆ
#  เครื่องมือวิเคราะห์อื่น ๆ

**อ้างอิง**
#   ประวัติของบริษัท ห้องปฏิบัติการกลาง (ประเทศไทย) จำกัด (โดยย่อ) date=2010-10-03 
#   พ.ต.ท. ทักษิณ  ชินวัตร อดีตนายกรัฐมนตรี เป็นประธานในพิธีเปิด บริษัท ห้องปฏิบัติการกลางตรวจสอบผลิตภัณฑ์เกษตรและอาหาร จำกัด (LCFA : Laboratory Center for Food and Agricultural Products Co., Ltd) โดยมีนายสมศักดิ์  เทพสุทิน อดีตรัฐมนตรีว่าการกระทรวงเกษตรและสหกรณ์ นายเนวิน  ชิดชอบ อดีตรัฐมนตรีช่วยว่าการ กระทรวงเกษตรและสหกรณ์ นายบรรพต  หงษ์ทอง อดีตปลัดกระทรวงเกษตรและสหกรณ์ ให้การต้อนรับ
#   หนังสือพิมพ์กุ้งไทย เข้าเยี่ยมชม บริษัท ห้องปฏิบัติการกลาง (ประเทศไทย)จำกัด date=2008-11-10 
หมวดหมู่:บริษัทของไทย
หมวดหมู่:กระทรวงเกษตรและสหกรณ์
หมวดหมู่:บริษัทไทยที่ก่อตั้งในปี พ.ศ. 2546
หมวดหมู่:ธุรกิจการเกษตร